**Vili Resnik in Miran Rudan bosta prvič skupaj nastopila**

**V petek zvečer, 26. marec ob 20. uri na TV SLO 1**

Nova glasbeno-razvedrilna oddaja “V petek zvečer” nam vsak teden za uvod v vikend poleg dobre glasbe, zabave in humorja, prinaša tudi posebne glasbene točke – mnoge od njih so v oddaji izvedene popolnoma premierno. Ta teden se nam obeta prav posebna oddaja, v kateri bo prvič po 15-ih letih zapel Jože Skubic, prvič pa bosta skupaj na odru stala tudi Vili Resnik in Miran Rudan.

V tokratni oddaji se bodo na nasprotnih tribunah v poznavanju slovenske glasbe pomerili 'ta glasni' Vili Resnik, Anita Kadenšek in Tjaša Hrovat Steklasa ter 'ta lepi' Miran Rudan, Bojan Cvjetićanin in Eva Černe. Poleg zabavnega kviza pa se bodo v oddaji zvrstile številne glasbene točke. V oddaji bo prvič po 15-ih letih zapel Jože Skubic, avtor in pevec Slapov, ki bo zapel ponarodelo pesem Ne reci nikdar, skupaj z Erosi in Orkestrom Mandolina Ljubljana. Prvič v zgodovini pa bosta na istem odru stala oba »front mana« skupine Pop Design Vili Resnik in Miran Rudan. Zapela bosta Ko si na tleh, pesem skupine Pop Design. Miran Rudan bo nastopil tudi z Avsenikovo pesmijo Prijatelji, ostanimo prijatelji. Malokdo ve, da je Miran Rudan prek zanimive sorodstvene naveze povezan z Avseniki. Namreč, njegov stric je bil Albin Rudan, ki je igral klarinet pri Ansamblu bratov Avsenik. V oddaji bodo ustvarjalci oddaje gostili tudi Alfija Nipiča, ki prihodnje leto praznuje 60 let svoje glasbene kariere. Glasbeni gostje bodo še Erosi, Slavc L. Kovačič, Dejan Dogaja, Mark Zebra, izkazali se bosta tudi spremljevalni vokalistki Lucija Marčič in Sara Lamprečnik, ki bosta s Hano Zupan in Evo Černe zapeli uspešnico skupine Joker out Gola. DJ Melani pa se bo tudi tokrat povezala s številnimi domovi znanih slovenskih glasbenikov.